b'\n_START_ARTICLE_\nTom Daschle\n_START_SECTION_\nBakgrunn\n_START_PARAGRAPH_\nTom Daschles farfar og farmor var innvandrede russlandstyskere. Daschle kommer fra en katolsk arbeiderklassefamilie og var den eldste av fire br\xc3\xb8dre. Han ble den f\xc3\xb8rste i familien som gjennomf\xc3\xb8rte h\xc3\xb8yere utdannelse da han i 1969 tok en grad i politologi ved South Dakota State University.\n_START_SECTION_\nKarriere\n_START_PARAGRAPH_\nEtter tre \xc3\xa5r som etterretningsoffiser ved United States Air Force tilknyttet Strategic Air Command, var han i fem \xc3\xa5r medarbeider til S\xc3\xb8r-Dakota-senatoren James Abourezk._NEWLINE_Han ble innvalgt i det amerikanske Representantenes hus i 1978, hvor han satt i fire perioder. I 1986 ble han f\xc3\xb8rste gang innvalgt i Senatet. Han ble gjenvalgt med overveldende majoritet b\xc3\xa5de i 1992 og i 1998. I 1994 etterfulgte han George J. Mitchell som demokratenes leder i Senatet._NEWLINE_I 2004 drev republikanerne en voldsom valgkamp mot Tom Daschle, til tross for at det er tradisjon for at en g\xc3\xa5r til forntalangrep hverandres ledere i senatet. Etter en lang og hard valgkamp tapte Daschle mot republikaneren John Thune 49% mot 51%, eller ca. 3 100 stemmer. _NEWLINE_Allerede i januar 2007 gikk Daschle inn for Barack Obamas kandidatur til nominasjonen til demokratenes presidentkandidat. Daschle var ogs\xc3\xa5 aktiv i \xc3\xa5 f\xc3\xa5 gjenvalgt demokraten Tim Johnson fra samme stat i 2008. Johnson hadde v\xc3\xa6rt sykemeldt etter at han fikk et hjerneslag i november 2006 og trengte dermed hjelp til \xc3\xa5 samle inn penger til valgkampen. Johnson fristnet til, og vant valget._NEWLINE_19. november 2008 ble det meldt at han ville bli utnevnt til helseminister i Barack Obamas regjering. I februar 2009 derimot, kunngjorde Daschle at han ikke ville takk ja til ministerposten likevel grunnet skattesnusk.'